CELEX: 32007R1153
Language: lv
Date: 2007-09-26 00:00:00
Title: Padomes Regula (EK) Nr. 1153/2007 ( 2007. gada 26. septembris ), ar kuru groza Regulu (EK) Nr. 2597/97, ar ko paredz papildu noteikumus piena un piena produktu tirgus kopīgai organizācijai attiecībā uz dzeramo pienu

4.10.2007   
            
            
               LV
            
            
               Eiropas Savienības Oficiālais Vēstnesis
            
            
               L 258/6
            
         
      PADOMES REGULA (EK) Nr. 1153/2007
   (2007. gada 26. septembris),
   ar kuru groza Regulu (EK) Nr. 2597/97, ar ko paredz papildu noteikumus piena un piena produktu tirgus kopīgai organizācijai attiecībā uz dzeramo pienu
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 37. pantu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   tā kā:
   
               (1)
            
            
               Padomes Regulas (EK) Nr. 2597/97 (2) 3. pantā ir uzskaitīti produkti, ko uzskata par dzeramo pienu, jo īpaši ņemot vērā to tauku saturu.
            
         
               (2)
            
            
               Lai vienkāršotu pāreju no attiecīgo valstu noteikumiem, kas bijuši spēkā pirms pievienošanās, uz Kopienas noteikumiem, sakarā ar neseno pievienošanos ir pieņemtas vairākas pārejas posma atkāpes.
            
         
               (3)
            
            
               Ņemot vērā patērētāju paradumus dažādās dalībvalstīs, kā arī to, ka atkāpju termiņi tuvojas beigām, šķiet lietderīgi atļaut kā dzeramo pienu laist tirgū produktus, kuru tauku saturs ir citāds nekā trijās pašreizējās kategorijās.
            
         
               (4)
            
            
               Lai patērētājiem nerastos neskaidrības, tādu pienu tomēr nedrīkst dēvēt par pilnpienu, daļēji nokrejotu pienu vai vājpienu, bet uz tā iesaiņojuma būtu skaidri jānorāda tauku saturs procentos.
            
         
               (5)
            
            
               Attiecīgi būtu jāgroza Regula (EK) Nr. 2597/97,
            
         IR PIEŅĒMUSI ŠO REGULU.
   1. pants
   Regulas (EK) Nr. 2597/97 3. panta 1. punktam pievieno šādu daļu:
   
      “Termiski apstrādātu pienu, kas neatbilst šā punkta pirmās daļas b), c) un d) punktā ietvertajām prasībām attiecībā uz tauku saturu, uzskata par dzeramo pienu, ja par tauku saturu uz iesaiņojuma ir skaidra un viegli salasāma norāde ar precizitāti līdz vienai desmitdaļai, proti: “… % tauku”. Tādu pienu neraksturo kā pilnpienu, pienu ar samazinātu tauku saturu vai vājpienu.”
   
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2008. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 26. septembrī
      
         
            Padomes vārdā —
         
            priekšsēdētājs
         
         J. SILVA
         
      
   
   
      (1)  2007. gada 5. septembra Atzinums (Oficiālajā Vēstnesī vēl nav publicēts).
   
      (2)  OV L 351, 23.12.1997., 13. lpp. Regulā grozījumi izdarīti ar Regulu (EK) Nr. 1602/1999 (OV L 189, 22.7.1999., 43. lpp.).